AF Gruppen Norge AS ble etablert i 1985 for å satse på tunge anleggsprosjekter i Norge. AF har også arbeidet i olje- og gassmarkedet og stod bak byggingen av landfalls-tunnel fra Trollfeltet i 1991. AF Gruppen består (pr 2022) av 113 selskaper underlagt konsernets fem datterselskaper og driver virksomhet innen bygg, anlegg, eiendom, offshore, energi og miljø. Blant større oppkjøp i Norge og Sverige er JR Anlegg AS (2010), Målselv Maskin & Transport AS (2015), Kanonaden Entrepenad AB (2017) og Betonmast (2019).